wickkiey/tamil-wikipedia-chunked huggingface dataset:
# ஆரணி கைலாசநாதர் கோயில்

**ஆரணி கைலாசநாதர் கோயில்** திருவண்ணாமலை மாவட்டம், ஆரணி நகரில் கோட்டை பகுதியில் அமைந்துள்ளது. இந்த கோவில் கி.பி.13 ஆம் நூற்றாண்டில் சோழர்களால் கட்டப்பட்டதாக கூறப்படுகிறது. தற்போதைய கட்டமைப்பு மற்றும் சிற்பங்கள் ஆகியவை வைத்து பார்த்தால் சோழர்களால் கட்டப்பட்டது என்பது உண்மையாகும். ஆரணி ஜாகீர்களால் பராமரிக்கப்பட்ட 17 சிவன் கோவில்களில் இந்த கோவிலும் ஒன்றாகும்.  
கிழக்கு நோக்கிய கோவிலில் ஐந்துக்கு கோபுரம் அமைந்துள்ளது. கிழக்கு நோக்கிய கருவறை கைலசநாதர் என்று அழைக்கப்படும் பெரிய சிவலிங்கத்தைக் கொண்டுள்ளது. கைலாசநாதரின் துணையான நாயகி தேவி வெளிப்புற பிரகாரத்தில் கிழக்கு நோக்கி எதிர்கொள்ளும் ஒரு தனி ஆலயத்தில் காணப்படுகிறது. கொடி ஊழியர்கள், பாலி பீதா மற்றும் அழகான நந்தி மண்டபம் ஆகியவை கருவறை நோக்கி எதிர்கொள்ளும். கோவில் வளாகத்திற்கு வெளியே புனித குளம் அமைந்துள்ளது. நர்தனா கணபதி, தட்சிணாமூர்த்தி, விஷ்ணு, பிரம்மா, துர்கா ஆகியோர் கோஷ்டா சிலைகளாகக் காணப்படுகிறார்கள்
# ஏரிக்குப்பம் எந்திர சனீசுவரன் கோவில்

**ஏரிக்குப்பம் சனீஸ்வரபகவான் கோயில்**
ஆரணி – படவேடு சாலையில் ஏரிக்குப்பம் என்ற கிராமத்தில் அமைந்துள்ளது.  
எந்திர சனீஸ்வரர் ஆலயம். சனிபகவானுக்கு அர்ப்பணிக்கப்பட்ட நவக்கிரக தலங்களுள் ஒன்று.
சனி பகவான் இந்த கோயிலில் சிவலிங்க வடிவில் அருள் பாலிக்கிறார். இரண்டரை ஆண்டுக்கு ஒர முறை நடைபெறும் சனிப்பெயர்ச்சி தினம் விமரிசையாக கொண்டாடப்படுகிறது. இங்கு அமைந்துள்ள திறந்த வெளி கருவறையில் சுமார் 5 அடி உயரமும் 2 அடி அகலமும் உடைய ஸ்ரீ சனீசுவர பகவானின் யந்திர நடுவில் அறுகோண வடிவமும், அதன் ஆறுமுனைகளில் திரிசூலமும் அடிப்பாகத்தில் மகாலட்சுமி, அனுமன் ஆகியோரது வடிவங்களும் இடம் பெற்றுள்ளன.  
நெற்றி போன்ற மேற்பகுதியில் சூரியன், சந்திரன் வடிவங்களும் அவற்றின் இடையே ஒரு காகத்தின் உருவமும் உள்ளது. நுழைவாயிலில் சனி பகவான் காகங்கள் இழுத்துச்செல்லும் ரதத்தில் அமர்ந்து இருப்பதுபோன்ற சிற்பம் உள்ளது. இங்குள்ள முன்மண்டபத்தில் அனைத்து நவகிரகங்களும் அதன் வாகனங்களுடன் ஓவியமாக வரையப்பட்டுள்ளது .
# மாலினி அவஸ்தி

**மாலினி அவஸ்தி** (**Malini Awasthi),** (பிறப்பு: 1967 பிப்ரவரி 11) ஓர் இந்திய நாட்டுப்புற பாடகி ஆவார். இவர் இந்தி மற்றும் அவதி, புண்தேலி கண்டி மற்றும் போச்புரி போன்ற தொடர்புடைய மொழிகளில் பாடுகிறார். இவர் தும்ரி மற்றும் கஜ்ரி ஆகியவற்றிலும் நிகழ்ச்சிகளை வழங்குகிறார். இந்திய அரசு 2016 ஆம் ஆண்டில் நான்காவது உயரிய குடிமை விருதான பத்மசிறீ விருதை இவருக்கு வழங்கி கௌரவித்தது.
# மாலினி அவஸ்தி

## ஆரம்ப கால வாழ்க்கை

மாலினி அவஸ்தி உத்தரபிரதேசத்தில் உள்ள கன்னோசி என்னும் இடத்தில் பிறந்தார். இவர், இலக்னோவின் பட்கண்டே பல்கலைக்கழகத்தில் முதுகலை பட்டம் மற்றும் இந்துஸ்தானி இசையில் தங்கப்பதக்கம் வென்றவரும் ஆவார். மேலும், இலக்னோ பல்கலைக்கழகத்தில் நவீன வரலாற்றில் முதுகலையில் தங்கப்பதக்கம் பெற்றார். இதில் இடைக்கால மற்றும் நவீன இந்திய கட்டிடக்கலையை சிறப்பு பாடமாக பயின்று நிபுணத்துவம் பெற்றார். இவர், பழம்பெரும் இந்துஸ்தானி இசைப் பாடகரான காந்தா பந்த் மற்றும் பத்ம விபூசண் விருது பெற்றுள்ள பனாரசு கரானாவைச் சேர்ந்த விதுசி கிரிஜா தேவியின் மாணவி ஆவார். இவர், மூத்த இந்திய ஆட்சிப் பணியாளரான அவனிஷ் அவஸ்தியை (உத்தரபிரதேசம்: 1987) திருமணம் செய்து கொண்டார். இவரது கணவர் தற்போது உத்தரபிரதேச அரசின் முதன்மை செயலாளராக பணியாற்றி வருகிறார்.
# மாலினி அவஸ்தி

## தொழில்

மாலினி அவஸ்தி பிரபலமான பாரம்பரிய இசை விழாவான ஜஹான்-இ-குஸ்ராவில் பங்களிக்கும் ஒரு வழக்கமான கலைஞர் ஆவார். அவர் அதிக சுருதியில் பாடலைப் பாடும் குரல் வளம் கொண்டவர். *துமரி*, *தாரே ரஹோ பாங்கே ஷியாம்* என்ற படத்திற்கு பாடியதனால் பிரபலமாக அறியப்படுகிறார்.  
இவர், என்.டி.டி.வி இமேஜினின் 'ஜூனூன்' என்ற தொடர் நிகழ்ச்சிக்காக, தொலைக்காட்சியில் பங்கேற்றார். மேலும், 2012 மற்றும் 2014இல் நடைபெற்ற உத்திரப் பிரதேச தேர்தல்களுக்காக, தேர்தல் ஆணையத்தால் இவர் விளம்பரத் தூதராக நியமிக்கப்பட்டார்.  
அனு மாலிக் இசையமைத்து 2015ஆம் ஆண்டில் வெளிவந்த, *தம் லகா கே ஹைஷா* என்கிற இந்தி மொழித் திரைப்படத்தில் "சுந்தர் சுஷீல்" எனத் தொடங்கும் பாடலைப் பாடியுள்ளார்.
# மாலினி அவஸ்தி

## தொழில்

### கல்வி கௌரவங்கள்

- பனாரஸ் இந்து பல்கலைக்கழகத்தில் பாரத் ஆத்யன் கேந்திரத்திற்கான நூற்றாண்டு தலைவர் பேராசிரியர் கௌரவம் இவருக்கு வழங்கப்பட்டது.
# மாலினி அவஸ்தி

## கலாச்சார நிகழ்ச்சிகள்

இவர், பல்வேறு தேசிய மற்றும் சர்வதேச கலை நிகழ்ச்சிகளில் பங்களித்துள்ளார்.
# மாலினி அவஸ்தி

## கலாச்சார நிகழ்ச்சிகள்

### தேசிய நிகழ்ச்சிகள்

உத்தரப்பிரதேசத்தில் தும்ரி-திருவிழா மற்றும் ரக்-ரங்-விழா, தாஜ்-மகோத்சவம், கங்கா- மகோத்சவம், லக்னோ-திருவிழா, புத்த-மகோத்சவம், இராமாயண-மேளா, கஜ்ரி-மேளா, கபீர்-உத்சவம் போன்றவை.  
ராஜஸ்தானில் சுருதி-மண்டல்-சமரோ, கும்பல்-கார்ட்-விழா, டீஜ்- விழா-ஜெய்ப்பூர்.  
சூரஜ்குண்ட்-கைத்தறி-மேளா மற்றும் பஞ்சாப் மற்றும் ஹயானாவில் உள்ள பிஞ்சூரில் பாரம்பரியத் திருவிழா ஆகியன.
# மாலினி அவஸ்தி

## கலாச்சார நிகழ்ச்சிகள்

### சர்வதேச நிகழ்ச்சிகள்

டிரினிடாட், 2017 இல் பிரவாசி திவாஸ்  
மொரிட்டஸில் இந்திய விழா, 2015  
2011இல், பிஜியில், கலாச்சார உறவுகளுக்கான இந்திய அமைப்பின் 40 வது, ஆண்டு விழா.  
சுதந்திர தின கொண்டாட்டம் ஹூஸ்டன், அமெரிக்கா, 2004  
பாக்கித்தானில் கலாச்சார செயல்திறன்; 2007  
தென் வங்கி மையம், லண்டன், 2011இல் கலாச்சார செயல்திறன்  
நெதர்லாந்தில் இந்திய திருவிழா கொண்டாட்டம்: 2002, 2003, 2015 மற்றும் 2016  
விஸ்வா போஜ்புரி சம்மேளன், மொரீசியஸ்; 2000, 2004, மற்றும் 2016.  
பிலடெல்பியா மற்றும் லாஸ் ஏஞ்சல்ஸில் கலாச்சார இசை நிகழ்ச்சி; 2016
# மாலினி அவஸ்தி

## விருதுகள்

பத்மசிறீ விருது; (2016).  
யஷ் பாரதி விருது - உத்தரபிரதேச அரசு; 2006  
மற்றும் உத்தரபிரதேச சங்கீத நாடக அகாதமி, தேசிய சங்கீத நாடக அகாதமி உறுப்பினர் கௌரவமும் பெற்றுள்ளார்.
# பிரகாஷ் கவுர்

**பிரகாஷ் கவுர்** ( Parkash Kaur) (பிறப்பு: 1919 செப்டம்பர் 19 - இறப்பு: 1982 நவம்பர் 2) இவர் ஒரு பஞ்சாபி பாடகராவார். இவர் முக்கியமாக பஞ்சாபி நாட்டுப்புறப் பாடல்களைப் பாடியுள்ளார். தனது தங்கை சுரிந்தர் கவுருடன் சேர்ந்து, இந்த வகையை முன்னோடியாகவும் பிரபலப்படுத்தியதற்காகவும் இவர் பாராட்டப்பட்டார். பிரகாஷ் கவுர் பஷ்தூ நாட்டுப்புறப் பாடல்களையும் பாடியுள்ளார்.
# பிரகாஷ் கவுர்

## ஆரம்பகால வாழ்க்கை

கவுர் பிரித்தானிய இந்தியாவின் ஒரு பகுதியாக இருந்த இலாகூரில் ஒரு பஞ்சாபி - சீக்கிய குடும்பத்தில் பிறந்தார். இவர், பிரபல பஞ்சாபி பாடகரும், பாடலாசிரியருமான சுரிந்தர் கவுரின் அக்கா ஆவார்.
# பிரகாஷ் கவுர்

## தொழில்

1941 ஆம் ஆண்டில் 'பெஷாவர் வானொலியில்' ஒரு நேரடி நிகழ்ச்சியில் கவுர் அறிமுகமானார். பின்னர் 1934 ஆகதெது 31அன்று இவரும் இவரது தங்கை சுரிந்தர் கவுரும் எச்.எம்.வி விளம்பரத்திற்காக தாங்கள் இணைந்து பாடிய முதல் பாடலான " *மாவன் 'தே தீன் ரால் பைத்தியன்* " என்பதை வெளியிட்டனர். இந்திய துணைக் கண்டம் முழுவதும் பிரபலமானார்கள்.
# இயும்லேம்பம் கம்பினி தேவி

**இயும்லெம்பம் கம்பினி தேவி** (பிறப்பு: 1945 சனவரி 1) இந்தியாவைச் சேர்ந்த நடா சங்கீர்த்தனாவின் பாடகியும், மணிப்பூரி நடனக் கலைஞரும் ஆவார். இவர் ஜவஹர்லால் நேரு மணிப்பூர் நடன அகாதமியின் (ஜே.என்.எம்.டி.ஏ) ஆசிரிய உறுப்பினராவார். மேலும் இவர் 1988 ஆம் ஆண்டில் நாடக அகாதமி விருதைப் பெற்றார். மணிப்பூரி நடனம் மற்றும் இசையில் இவரின் பங்களிப்புகளுக்காக இந்திய அரசு 2005 ஆம் ஆண்டில் இந்திய குடியரசின் நான்காவது உயரிய சிவில் விருதான பத்மஸ்ரீ விருதை வழங்கி கௌரவித்தது.
# இயும்லேம்பம் கம்பினி தேவி

## வாழ்க்கை

காம்பினி தேவி 1945 ஆம் ஆண்டில் ஆங்கில புதுவருட பிறப்பன்று வடகிழக்கு இந்திய மாநிலமான மணிப்பூரில் உள்ள யெய்ச்குல் ஹிருஹான்பா லெய்காயில் நடா சங்கீர்த்தனா கலைஞரான வை. குலப் சிங்கிற்கு எட்டு குழந்தைகளில் நான்காவதாக பிறந்தார். காம்பினி தேவி தனது 5 வயதில் இசை மற்றும் நடனம் கற்கத் தொடங்கினார். பின்னர், ஜவஹர்லால் நேரு மணிப்பூர் நடன அகாடமியில் (ஜே.என்.எம்.டி.ஏ) இணைந்தார். அங்கு மணிப்பூரி நடனத்தில் இருந்து முதுகலை பட்டம் பெற்றார்.  
இவர் ஜவஹர்லால் நேரு மணிப்பூர் நடன அகாதமியில் பிரபலமான ஆசிரியர்களான அமுடோன் சர்மா, மைஸ்னம் அமுபி சிங் , கைதெம் லோகேஷர் சிங், க்ஷேத்ரிதாம்பி தேவி, நங்கோம் ஜோகேந்திர சிங் மற்றும் இபோபிஷாக் சர்மா போன்றவர்களிடமிருந்து மணிப்பூரி நடனத்திலும் மற்றும் நோங்மைதேம் டோம்பா சிங், காண்டா மொய்னா டான், நங்காங்கோம், தோச்சோம் கோபால் சிங் (மோனோஹர்சாய் கீர்த்தன்) ஆகிய ஆசிரியர்களிடம் இருந்து இசையிலும் பயிற்சி பெற்றார்.
# இயும்லேம்பம் கம்பினி தேவி

## விருதுகள்

மணிப்பூரி சாகித்ய பரிஷத் 1979 ஆம் ஆண்டில் தேவிக்கு நிருத்ய ரத்னா விருதை வழங்கியது. மேலும் இவர் 1980 இல் மணிப்பூர் மாநில கலா அகாடமியிலிருந்து நாட் சங்கீத் விருதைப் பெற்றார். 1988 ஆம் ஆண்டில் நடா சங்கீர்த்தனுக்கான சங்க நாடக அகாடமி விருது இவருக்கு கிடைத்தது. அதே ஆண்டில் அவர் மனிதவள மேம்பாட்டு அமைச்சகத்தின் கீழ் கலாச்சாரத் துறையால் மூத்த பெல்லோஷிப்பிற்கு தேர்ந்தெடுக்கப்பட்டார். கம்பினி தேவிக்கு இந்திய அரசு 2005 ஆம் ஆண்டில் பத்மஸ்ரீ விருதை வழங்கி கௌரவித்தது.
# சிறந்த திரை வண்ணத்திற்கான அகாதமி விருது

**சிறந்த திரை வண்ணத்திற்கான அகாதமி விருது ** ஒவ்வொரு ஆண்டும் சிறந்த திரைவண்ணங்களைக் கொண்ட திரைப்படத்திற்கு வழங்கப்படும் அகாதமி விருது ஆகும்.  
இவ்விருதினை அதிக முறை பரிந்துரைக்கப்பட்டோர் அல்லது வென்றோர்,
- **அதிக வெற்றிகள்:** டென்னிசு முரென் **8 வெற்றிகள்** (15 பரிந்துரைகளில்)
- **அதிக பரிந்துரைகள்:** டென்னிசு முரென் **15 பரிந்துரைகள்** (அதில் 8 வெற்றிகள்)
# Module:Webarchive/data
these tables hold data that is used when converting date formats from non-English languages (because mw.language.getContentLanguage:formatDate
doesn't understand non-English month names)  
local month_num = { -- retain English language names even though they may not be strictly required on the local wiki
['January'] = 1, ['February'] = 2, ['March'] = 3, ['April'] = 4, ['May'] = 5, ['June'] = 6, ['July'] = 7, ['August'] = 8, ['September'] = 9, ['October'] = 10, ['November'] = 11, ['December'] = 12,
['Jan'] = 1, ['Feb'] = 2, ['Mar'] = 3, ['Apr'] = 4, ['May'] = 5, ['Jun'] = 6, ['Jul'] = 7, ['Aug'] = 8, ['Sep'] = 9, ['Oct'] = 10, ['Nov'] = 11, ['Dec'] = 12,
-- add local wiki month-names to number translation here
-- [*] = 1, [*] = 2, [*] = 3, [*] = 4, [*] = 5, [*] = 6, [*] = 7, [*] = 8, [*] = 9, [*] = 10, [*] = 11, [*] = 12,
};  
-- when the local wiki uses non-western digits in dates, local wiki digits must be
-- translated to western digits; lua only understands western digits
local digits = { -- use this table to aid translation
-- [*] = 0, [*] = 1, [*] = 2, [*] = 3, [*] = 4, [*] = 5, [*] = 6, [*] = 7, [*] = 8, [*] = 9, -- fill these table indexes with local digits
enable = false -- set to true to enable local-digit to western-digit translation
};  
----------------------------< P A R A M E T E R I N T E R N A T I O N A L I Z A T I O N >------------------  
this table holds tables of parameter names and their non-English aliases. In the enum_params table '#' is a single
character placeholder for 1 or more digit characters  
parameter names in this table shall be lowercase  
local params = {
['url'] = {'url'},
['date'] = {'date', 'datum'},
['title'] = {'title', 'titel'},
['nolink'] = {'nolink'},
['format'] = {'format'}
}  
local enum_params = {
['url#'] = {'url#'},
['date#'] = {'date#', 'datum#'},
['title#'] = {'title#', 'titel#'},
}  
local format_vals = { -- |format= accepts two values; add local language variants here
['addlpages'] = {'addlpages'},
['addlarchives'] = {'addlarchives'},
}  
----------------------------< E X P O R T E D T A B L E S >------------------------------------------------  
return {
categories = categories,
config = config,
crit_err_msgs = crit_err_msgs,
digits = digits,
enum_params = enum_params,
err_warn_msgs = err_warn_msgs,
excepted_pages = excepted_pages,
format_vals = format_vals,
month_num = month_num,
params = params,
prefixes = prefixes,
services = services,
s_text = s_text,
uncategorized_namespaces = uncategorized_namespaces,
uncategorized_subpages = uncategorized_subpages,
}
# இட்டாவோன் கிளாஸ்

**இட்டாவோன் கிளாஸ்** என்பது தென் கொரியா நாட்டு தொலைக்காட்சி நாடகத் தொடர் ஆகும். இந்த தொடர் ஜனவரி 31, 2020 ஆம் ஆண்டு முதல் ஒவ்வொரு வெள்ளி மற்றும் சனிக்கிழமைகளில் தென்கொரிய நாட்டு நேரப்படி இரவு 10:50 மணிக்கு ஜெரிபிசி தொலைக்காட்சியில் ஒளிபரப்பாகி, மார்ச்சு 21, 2020 முதல் 16 அத்தியாயங்களுடன் நிறைவு பெற்றது.  
இந்த தொடரை குவாங் ஜின் என்பவர் எழுதிய *இட்டாவோன் கிளாஸ்* என்ற இணைய வரகதை சித்திரத் தொடரை மையமாக வைத்து இயக்குநர் கிம் சுங்-யூன் என்பவர் இயக்க, பார்க் சீயோ-ஜோன், கிம் டமி, யூ ஜே-மேயுங் மற்றும் க்வோன் நாரா ஆகியோர் முதன்மைக் கதாபாத்திரத்தில் நடித்துள்ளனர்.
# இட்டாவோன் கிளாஸ்

## கதை சுருக்கம்

இது முன்னாள் குற்றவாளியான பார்க் சாய்-ரோய் (பார்க் சீயோ-ஜோன்)யின் கதை. தாய் இல்லாமல் தந்தையின் அரவணைப்பில் வளரும் பார்க் சாய்-ரோய் தந்தையின் நல்வழி கோட்பாட்டுக்கு கீழ் வளர்கிறான். சிறுவயதிலிருந்து காவல் அதிகாரியாக வர விருப்பும் பார்க் சாய்-ரோய் தனது தந்தை வேலை செய்யும் ஊருக்கு தனது கனவை நினைவாக்கும் சந்தோசத்துடன் வருகின்றான்.  
பள்ளியின் முதல் நாளில் பணக்கார வீட்டு மாணவனை இவன் அடித்ததற்காக பள்ளியிலிருந்து வெளியேற்றப்பட்ட பின்னர் அவரது தந்தை யின் வேலை போகின்றது. அதே தருணம் இவனது தந்தை ஒரு விபத்தில் கொல்லப்படுகிறார். 10 ஆண்டுகள் கழித்து விடுதலையாகும் பார்க் சாய்-ரோய் தனது தந்தையின் நல்வழிகளை பின்பற்றி, இட்டாவோனில் ஒரு மது உணவகம் ஒன்று திறக்கிறார். பல போட்டிகளுக்கு நடுவில் இவனும் இவனின் குழுவும் எப்படி வெற்றி கொண்டார்கள். தனது தந்தையின் மரணத்திற்கு காரணமானவர்களை தொழி முறை மூலம் எப்படி வெற்றி கொண்டான் என்பது தான் கதை.
# இட்டாவோன் கிளாஸ்

## நடிகர்கள்

### முதன்மை கதாபாத்திரம்

- பார்க் சீயோ-ஜோன் - பார்க் சாய்-ரோய்
- கிம் டமி - ஜோ யி-சியோ
- யூ ஜே-மேயுங் - ஜாங் டே-ஹீ
- க்வோன் நாரா - ஓ சூ-ஆ
# ஜகஜித் கவுர்

**ஜக்ஜித் கவுர்** (*Jagjit Kaur* 1930 – 15 ஆகத்து 2021) ஓர் இந்திய இந்தி / உருது பாடகராவார். இவர் இசையமைப்பாளர் முகமது சாகுர் கயாமின் துணைவியாவார். இவரது சமகாலத்தவர்களான லதா மங்கேஷ்கர்,ஆஷா போஸ்லே ஆகியோரை விட இவர் படங்களுக்கு குறைவான பாடல்களையேப் பாடியுள்ளார். ஆனாலும் இவரது பாடல்கள் அனைத்தும் மறக்கமுடியாத தலைசிறந்த படைப்புகளாக விவரிக்கப்பட்டுள்ளன.
# ஜகஜித் கவுர்

## தனிப்பட்ட வாழ்க்கை

கவுர் பஞ்சாபிலிருந்து ஒரு பிரபுத்துவ குடும்பத்தைச் சேர்ந்தவராவார். இவர் 1954 ஆம் ஆண்டில் இசையமைப்பாளர் முகமது சாகுர் கயாமை மணந்தார். இது இந்திய திரைப்படத் துறையில் முதல் கலப்பின திருமணங்களில் ஒன்றாகும். இவர்களுக்கு பிரதீப் என்ற மகன் இருந்தார். இவர் 2012 ல் மாரடைப்பால் இறந்துவிட்டார். தங்கள் மகனின் உதவி செய்யும் இயல்பால் ஈர்க்கப்பட்ட இவர்கள், கலைஞர்கள் மற்றும் தொழில்நுட்ப வல்லுநர்களுக்கு உதவ "கயாம் ஜக்ஜித் கவுர் கேபிஜி அறக்கட்டளை" என்ற அறக்கட்டளையைத் தொடங்கினர். ஜகஜித் கவுர் 2019 ஆகஸ்ட் 19 அன்று மாரடைப்பால் தனது 92 வயதில் காலமானார்.
# ஜக்மோகன் கவுர்

**ஜக்மோகன் கவுர்** (Jagmohan Kaur) (பிறந்தது: 1948 ஏப்ரல் 16- இறந்தது: 1997 திம்பர் 16 இவர் ஓர் பஞ்சாபி பாடகராவார் *பாபு வே ஆட் ஹுன்னி ஐன்*, *காரா வஜ்ஜ்தா, கரோலி வஜ்ஜி* போன்ற பாடல்களால் இவர் நன்கு அறியப்படுகிறார்.
# ஜக்மோகன் கவுர்

## தொழில்

இவர் தனது கணவர், பாடகர் கே. தீப்புடன் இணைந்து பாடிவருகிறார். இந்த இணை நகைச்சுவை கதாபாத்திரங்களான மை மோஹ்னோ மற்றும் போஸ்டிக்கு நன்கு அறியப்பட்டவர்கள். இருவரின் மற்றொரு குறிப்பிடத்தக்க பாடல் பூட்னா என்பதாகும். தாஜ் (1976), முட்டியார் (1979) மற்றும் துஷ்மணி டி ஆக் (1990) போன்ற சில பஞ்சாபி படங்களில் இவர் நடிதுள்ளார். சுகி பர்வார் (1980) மற்றும் தோ ஜட்டியன் உள்ளிட்ட பலருக்கும் இவர் பின்னணி பாடகியாக பாடியுள்ளார்.
# ஜக்மோகன் கவுர்

## வாழ்க்கை

கவுர் 1948 ஏப்ரல் 16, அன்று பஞ்சாபின் பதான்கோட்டில் குர்பச்சன் சிங் காங் மற்றும் தாய் பிரகாஷ் கவுர் காங் ஆகியோருக்குப் பிறந்தார். இவர் தனது சொந்த கிராமமான பூர் மஜ்ராவில் (இப்போது ரூப்நகர் மாவட்டம் ) வளர்ந்தார். இவர் தனது ஆரம்பக் கல்வியை கிராமப் பள்ளியிலிருந்து பெற்றார். பின்னர் அவர் குரளி கல்சா உயர்நிலைப் பள்ளியிலும், பின்னர் மொகாலி, கரார் ஆர்யார் பயிற்சிப் பள்ளியிலும் சேர்ந்தார். சண்டிகருக்கு அருகிலுள்ள மணி மஜ்ராவில் ஆசிரியராகவும் பணியாற்றினார்.  
கன்வார் எஸ். மொஹிந்தர் சிங் பேடியிடமிருந்து இசையைக் கற்றுக் கொண்டார். பின்னர், இவர் தனது வேலையை விட்டுவிட்டு பாடத் தொடங்கினார்.  
கல்கத்தாவில் நடந்த ஒரு நிகழ்ச்சியில், பாடகர் கே. தீப்பை சந்தித்தார். அவர்கள் 1971 பிப்ரவரி 2, அன்று திருமணம் செய்து கொண்டு தங்கள் சொந்த குழுவை உருவாக்கினர். தம்பதியருக்கு "பில்லி" குர்பிரீத் கவுர் மடா என்ற மகள் இருந்தார்.
# 83ஆவது அகாதமி விருதுகள்

**83ஆவது அகாதமி விருதுகள் ** விழா, அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS), ஆல் ஒருங்கிணைக்கப்பட்டது, 2010 ஆம் ஆண்டில் ஐக்கிய அமெரிக்காவில் வெளிவந்த சிறந்த திரைப்படங்களை பாராட்டுவதற்கு நடத்தப்பட்டது. பிப்ரவரி 27, 2011 அன்று கோடாக் திரையரங்கம், ஹாலிவுட், லாஸ் ஏஞ்சலஸ் இல் 17:30 ப.நே.வ. (20:30 கி.நே.வ) நடந்தது. நடிகர்கள் ஜேம்ஸ் பிரான்கோ மற்றும் ஆன் ஹாத்வே (நடிகை) முதன்முறையாக இவ்விழாவினை நடத்தினர்.  
*இன்செப்சன்* மற்றும் *தி கிங்ஸ் ஸ்பீச்* நான்கு விருதுகளை வென்றன. *தி கிங்ஸ் ஸ்பீச்* சிறந்த திரைப்பட விருதினை வென்றது. *த சோசியல் நெட்வொர்க்* மூன்று விருதுகளையும், *அலிஸ் இன் வொண்டர்லேண்ட்*, *த ஃபைட்டர்*, மற்றும் *டாய் ஸ்டோரி 3* இரண்டு விருதுகளையும், மற்றும் *பிளாக் ஸ்வான்*, *காட் ஆஃப் லவ்*, *இன் எ பெட்டர் வெர்ல்டு*, *இன்சைடு ஜாப்*, *த லாஸ்ட் திங்*, *ஸ்டிரேங்ஜர்சு நோ மோர்*, மற்றும் *த வுல்ஃப்மேன்* ஒரு விருதினை வென்றன.
# 83ஆவது அகாதமி விருதுகள்

## தேர்வு மற்றும் பரிந்துரை

சனவரி 25, 2011, அன்று 5:38 ப.நே.வ. மணியளவில் பரிந்துரைக்கப்பட்டோர் அறிவிக்கப்பட்டனர். *தி கிங்ஸ் ஸ்பீச்* 12 பரிந்துரைகளைப் பெற்றது. அதனைத் தொடர்ந்து *ட்ரூ கிரிட்* 10 பரிந்துரைகளைப் பெற்றது. *டாய் ஸ்டோரி 3* சிறந்த திரைப்படத்திற்கான விருதிற்கு முதன்முறையாக பரிந்துரைக்கபட்ட அசைவூட்டத் திரைப்படமாகும்..  
பிப்ரவரி 27, 2011 அன்று நிகழ்ந்த விழாவில் வெற்றியாளர்கள் அறிவிக்கப்பட்டனர்..
# 83ஆவது அகாதமி விருதுகள்

## தேர்வு மற்றும் பரிந்துரை

### சிறப்பு அகாதமி விருதுகள்

நவம்பர் 13, 2010 அன்று நிகழ்ந்த கவர்னர் விருதுகளில் சிறப்பு அகாதமி விருதுகள் வழங்கப்பட்டது.
- சிறப்பு அகாதமி விருதுகள்
- கெவின் பிரவுன்லோ
- சான்-லூக் கொடார்ட்
- ஈலை வால்லாக்
- இர்விங் ஜி. தால்பர்க் நினைவு விருது
- பிரான்சிஸ் போர்டு கபேல
# 83ஆவது அகாதமி விருதுகள்

## தேர்வு மற்றும் பரிந்துரை

### பல்வேறு பரிந்துரைகள் மற்றும் வெற்றிகள்

பின்வரும் திரைப்படங்கள் பல்வேறு பரிந்துரைகளை பெற்றன:
| பரிந்துரைகள் | திரைப்படம் |
| --- | --- |
| 12 | *தி கிங்ஸ் ஸ்பீச்* |
| 10 | *ட்ரூ கிரிட்* |
| 8 | *இன்செப்சன்* |
| *த சோசியல் நெட்வொர்க்* |  |
| 7 | *த ஃபைட்டர்* |
| 6 | *127 ஹவர்சு* |
| 5 | *பிளாக் ஸ்வான்* |
| *டாய் ஸ்டோரி 3* |  |
| 4 | *த கிட்சு ஆர் ஆல் ரைட்* |
| *வின்டர்சு போன்* |  |
| 3 | *அலிஸ் இன் வொண்டர்லேண்ட்* |
| 2 | *பியுடிஃபுல்* |
| *ஆரி பாட்டர் அண்டு த டெத்லி அலோவ்சு - பாகம் 1* |  |
| *ஹௌ டு டிரெயின் யுவர் டிராகன்* | } |  
பின்வரும் திரைப்படங்கள் பல்வேறு விருதுகளை வென்றன:
| விருது | திரைப்படம் |
| --- | --- |
| 4 | *இன்செப்சன்* |
| *தி கிங்ஸ் ஸ்பீச்* |  |
| 3 | *த சோசியல் நெட்வொர்க்* |
| 2 | *அலிஸ் இன் வொண்டர்லேண்ட்* |
| *த ஃபைட்டர்* |  |
| *டாய் ஸ்டோரி 3* | } |
# 83ஆவது அகாதமி விருதுகள்

## *நினைவஞ்சலி*

அன்மையில் மறைந்த திரைப்படத்துறையினருக்கு நினைவஞ்சலி செலுத்தப்பட்டது. அவர்களில் சிலர்,
- குளோரியா ஸ்டுவர்ட் – நடிகை  
ஹாலே பெர்ரி மற்றும் செலின் டியான் பாடல்கள் பாடினர்.
# ரா. அனந்தகுமார்

**மரு.ரா.அனந்தகுமார்** (பிறப்பு 06 ஆகத்து 1975) இந்திய ஆட்சிப் பணியாளரும் மற்றும் விலங்கு மருத்துவரும் ஆவார்.
# ரா. அனந்தகுமார்

## ஆரம்ப காலம்

கோயம்புத்தூர் மாவட்டத்தில் வதம்பச்சேரி என்ற ஊரில் 1975 ஆம் ஆண்டு ஆகத்து மாதம் 6 ஆம் நாள் இராமசாமி மற்றும் ஜெயலட்சுமி தம்பதியருக்கு மகனாகப் பிறந்தார். இவரது மனைவி ஸ்ரீவித்யா ஒரு அரசு உதவி மருத்துவர் ஆவார். இவர்களுக்கு கோபிகா மற்றும் தீபிகா என இரு மகள்கள் உள்ளனர்.
# ரா. அனந்தகுமார்

## கல்வி

தனது ஆரம்ப பள்ளி மற்றும் மேல்நிலை கல்வியை தமிழ் வழியில் வதம்பச்சேரியில் பயின்றவர். இவர் நாமக்கல் கால்நடை மருத்துவ கல்லூரியில்கல்லூரியில் கால்நடை மருத்துவ பட்டப்படிப்பை பயின்றார். விளையாட்டுகளில் ஆர்வம் கொண்ட இவர் அப்போது கல்லூரி கால்பந்து அணிக்கு தலைமையேற்று பல வெற்றிகளை பெற்று தந்தவர். அதிக மதிப்பெண்களை பெற்றமைக்காக கல்லூரி இறுதி ஆண்டில் 5 தங்கப்பதகங்களையும் வென்று சிறந்த மாணவராகத் திகழ்ந்தார். கால்நடை மருத்துவத்திலும் முதுநிலை பட்டம் பெற்றுள்ளார்.
# ரா. அனந்தகுமார்

## பணி

2003 ஆம் ஆண்டில் இந்திய ஆட்சிப் பணியாளர் தேர்வில் தமிழ் இலக்கியத்தை விருப்ப பாடமாக எடுத்து தமிழக மாணவர்களிலே முதலிடத்தில் வெற்றி பெற்ற பெருமைக்குரியவர். இவர் தருமபுரி மற்றும் ஈரோடு மாவட்டங்களில் மாவட்ட ஆட்சியராக இருந்தவர். ஈரோடு மாவட்டத்தில் ஆட்சியராக இருந்த போது இவர் ஆற்றிய பணிகளை பாராட்டி **நற்பணி விருதினை** சமிபத்தில் செஞ்சிலுவை சங்கம் வழங்கியுள்ளது. இவர் தமிழ் வழியில் படித்து அறிவியலின் உண்மை சுவையை தாய் மொழியில் உணர வேண்டுமென்ற எண்ணம் கொண்டவர். எனவே தனது மகளை ஈரோடு நகரின் குமனன் குட்டை என்ற இடத்தில் உள்ள அரசுப் பள்ளியில் சேர்ந்தார்.
# ரா. அனந்தகுமார்

## பொழுதுபோக்கு

படிப்பது மற்றும் எழுதுவது இவரது பொழுதுபோக்கு ஆகும். இவர் தமிழ் கல்வியியல் சார்ந்த 8 புத்தகங்களை வெளியிட்டுள்ளார். இவர் சென்னை கால்பந்து பந்து சங்கம் நடத்தும் போட்டிகளில் விளையாடுகிறார் மற்றும் தமிழ்நாடு துடுப்பாட்ட சங்கம் லீக் போட்டிகளில் விளையாடியுள்ளார். மேலும் இவர் ஒரு குதிரையேற்ற வீரமும் ஆவார்.
# ரா. அனந்தகுமார்

## விருதுகள்

1. ஐந்து தங்கப்பதக்கம்
1. ஒரு வெள்ளிப்பதக்கம்
1. நற்பணி விருது
1. சிறந்த தடகள வீரர்
# படிமம்:83rd Academy Awards poster.jpg

## சுருக்கம்

Official poster of the 83rd Academy Awards
# படிமம்:83rd Academy Awards poster.jpg

## சுருக்கம்

### Fair use rationale in 83rd Academy Awards

The image linked here is claimed to be used under fair use as:
- It is of a poster for the 83rd Academy Awards event.
- Its inclusion in the article adds significantly to the article because it is used to illustrate the subject of the article i.e. the event in question.
- It is a low resolution image.
- The image is only being used for informational purposes.
# படிமம்:83rd Academy Awards poster.jpg

## அனுமதி

vi:Tập tin:83rd Academy Awards poster.jpg
# மீண்டும் ஒரு மரியாதை

**மீண்டும் ஒரு மரியாதை** (*Meendum Oru Mariyathai*) பாரதிராஜா எழுதி, இயக்கி 2020இல் வெளியான இந்திய தமிழ் திரைப்படம் . பாரதிராஜா, நட்சத்திரா, ஜோ மல்லூரி மற்றும் மௌனிகா ஆகியோர் முதன்மைப் பாத்திரங்களில் நடித்துள்ள இந்தப்படத்தை மனோஜ் குமார் தனது மனோஜ் கிரியேஷன்ஸ் என்னும் படவுருவாக்க நிறுவனத்தின் வாயிலாக வெளியிட்டுள்ளார். இப்படத்திற்கான இசையை என்.ஆர்.ரகுநந்தன் அமைத்துள்ளார், பின்னணி இசையை சபேஷ்-முரளியும், ஒளிப்பதிவை சலாய் சாகதேவனும் மேற்கொண்டுள்ளனர். ஊட்டியில் நடைபெற்ற 2018இல் தெற்காசிய குறும்பட விழாவில் இப்படம் திரையிடப்பட்டது.
# மீண்டும் ஒரு மரியாதை

## நடிகர்கள்

- பாரதிராஜா
- ராசி நட்சத்திரம்
- மௌனிகா
- ஜோ மல்லூரி
# மீண்டும் ஒரு மரியாதை

## முன் பணிகள்

*ஓம்* என்ற படத்தில் பி.பாரதிராஜா முக்கியக் கதாபாத்திரத்தில் நடிப்பார் என்று 2014 நவம்பரில் அறிவிக்கப்பட்டது. யுவன் சங்கர் ராஜா இசையமைத்து நிர்மல்குமார் இப்படத்தை இயக்குகிறார் என்று கூறப்பட்டது. தலைப்பு "ஓல்ட் மேன்" என்பதன் சுருக்கமாகும். இருப்பினும், சில காரணங்களால், நிரதிய்குமார் இந்த திட்டத்தை இடையில் விட்டுவிட்டார். செயலற்ற ஒரு குறுகிய காலத்திற்குப் பிறகு, படத்தின் தலைப்பு *ஓம்* இலிருந்து *மீண்டும் ஓரு மரியாதை* என அக்டோபர் 2019இல் மாற்றப்பட்டது.
இப்படத்தின் ஒலிப்பதி என்.ஆர்.ரகுநந்தன், ஷரன் சூர்யா இரண்டு பாடல்களையும், யுவன் சங்கர் ராஜா ஒரு பாடலையும் இசையமைத்துள்ளனர். சரிகம என்ற பெயரில் இசை வெளியிடப்பட்டது. அதே மாதத்தில் முதல் முன்னோட்டப் படிமம் வெளியான பின்னர் படத்தின் அதிகாரப்பூர்வ குறு முன்னோட்டம் 21 சூலை 2018 அன்று வெளியிடப்பட்டது. இப்படத்தின் கதைக்களம் ஐரோப்பிய நாடுகளில் வசிக்கும் புலம்பெயர்ந்த இலங்கைத் தமிழர்களின் வாழ்க்கையைப் பற்றியது என்று ஊகிக்கப்படுகிறது.
# திராவிட சங்கம்

**திராவிட சங்கம்** (*Dravida Sangha*) என்பது கி.பி. 470&nbsp;இல் தமிழகத்தின், மதுரை நகரில் வச்சிரநந்தி என்ற சமணத் துறவியால் நிறுவப்பட்ட ஒரு அமைப்பு ஆகும். இது தமிழகத்தில் சமண சமையத்தைப் பரப்பும் நோக்குடன் துவக்கப்பட்டது. அக்காலகட்டத்தில் மதுரையானது களப்பிரரின் ஆட்சியின்கீழ் இருந்தது. இந்த சங்க உறுப்பினர்கள் சமண சமயத்துக்காக அலைந்து திரிவதை கைவிட்டு, வர்த்தகம் மற்றும் வேளாண்மை போன்ற குடிசார் வாழ்க்கையை ஏற்றுக்கொண்டதாக குற்றம் சாட்டப்பட்டது. பெர்க்லியின் கலிபோர்னியா பல்கலைக்கழகத்தின் தமிழ் கல்விப் பிரிவில் பொறுப்பு வகிக்கும் பேராசிரியர் ஜார்ஜ் ஹார்ட் கூறுகையில், தமிழ்ச் சங்கம் குறித்த தொன்மக்கதை மதுரையில் இருந்த சமண அவையை (சங்கம்) அடிப்படையாகக் கொண்டது என்று எழுதியுள்ளார்:  
: "கி.பி 604 இல் மதுரையில் நிறுவப்பட்ட சங்கம் என்று அழைக்கப்பட்ட ஒரு சமண சபை இருந்தது."
# திராவிட சங்கம்

## வரலாறு

திராவிட சங்கம் கி.பி 470 இல் வச்சிரநதியால் நிறுவப்பட்டதாகக் கூறப்படுகிறது.
# ரூ கிரிட் (2010 திரைப்படம்)

***ட்ரூ கிரிட் *** 2010 ஆம் ஆண்டில் வெளிவந்த ஐக்கிய அமெரிக்கத் திரைப்படமாகும். இத்திரைப்படம் கோயன் சகோதரர்களால் எழுதி, தயாரித்து, மற்றும் இயக்கப்பட்டது. இத்திரைப்படத்திற்கு ஸ்டீவன் ஸ்பில்பேர்க் நிர்வாக தயாரிப்பாளர் ஆவார். ஹைலி ஸ்டெயின்பீல்ட், ஜெப் பிரிட்ஜஸ், மேட் டாமன், ஜோஷ் புரோலின், மற்றும் பெர்ரி பெப்பர் ஆகியோர் இத்திரைப்படத்தில் நடித்துள்ளனர்.  
திரைப்படத்தின் திரைப்பிடிப்பு மார்ச்சு 2010 இல் துவங்கியது. ஐக்கிய அமெரிக்காவில் திசம்பர் 22, 2010 அன்று வெளியிடப்பட்டது. பத்து ஆசுக்கர் விருதுகளுக்கு பரிந்துரைக்கப்பட்டது: சிறந்த திரைப்படம், சிறந்த இயக்குநர், சிறந்த தழுவிய திரைக்கதை, சிறந்த நடிகர் (பிரிட்ஜஸ்), சிறந்த துணை நடிகை (ஸ்டெயின்பீல்ட்), சிறந்த தயாரிப்பு, சிறந்த ஒளிப்பதிவு, சிறந்த உடை அமைப்பு, சிறந்த இசை கலக்கல், மற்றும் சிறந்த இசை இயக்கம். ஆனால் எந்த விருதினையும் வெல்லவில்லை.
# ஜெனின் அனெஸ்

**ஜெனின் அனெஸ் சாவேஸ்** (*Jeanine Áñez*, பிறப்பு: 13 ஆகஸ்ட் 1967) என்பவர் பொலிவிய அரசியல்வாதியும் வழக்கறிஞரும் ஆவார். இவர் பொலிவியாவின் அதிபராக நவம்பர் 2019 முதல் நவம்பர் 2020 வரை பொறுப்பில் இருந்தார். ஏவோ மொராலெஸ் அரசாங்கத்தின் பொறுப்பு விலகலையடுத்து இவர் அதிபராகப் பொறுப்பேற்றார். இதற்கு முன்பு இவர் *பெனி* தொகுதியின் செனட் உறுப்பினராக இருந்தார். இவரது அரசியல் நிலைப்பாட்டை வலதுசாரி மற்றும் மொரலஸ் எதிர்ப்பு என்று ஊடகவியலாளர்கள் விவரிக்கின்றனர்.
# ஜெனின் அனெஸ்

## கல்வி

இவர் சட்டம் மற்றும் சட்ட அறிவியல் ஆகிய படிப்புகளில் பட்டம் பெற்றுள்ளார். டோட்டல்விஷன் நிறுவனத்தின் இயக்குநராகவும் இருந்தார்.  
2019ஆம் ஆண்டில், இவர் செனட் அவையின் இரண்டாவது துணைத்தலைவராக இருந்தார்.
# ஜெனின் அனெஸ்

## அரசியல் கருத்துக்கள்

அனெஸ் ஒரு வலதுசாரி மத பழமைவாதி என்று விவரிக்கப்படுகிறார், மேலும் இவர் ஏவோ மொரலெஸின் எதிர்ப்பாளர் ஆவார்.  
2017 ஆம் ஆண்டில், இவரது மருமகன் பிரேசிலில் 480 கிலோ போதைப்பொருள் கடத்தியதற்காகக் கைது செய்யப்பட்டார். இதை சுட்டிக்காட்டி அப்போதைய மொராலெஸ் அரசாங்கத்தின் பாதுகாப்பு அமைச்சரின் கார்லோஸ் ரோமெரோ, செனட் அவையில் அனெஸை விமர்சித்தார். இந்த உறவினர் மூலம் அனெஸ், செனட் அவைக்கு களங்கம் ஏற்பட்டுத்திவிட்டதாக கூறினார்; அதற்கு பதிலளித்த அனெஸ், தனது மருமகனின் நடவடிக்கைகளுக்கு தாம் பொறுப்பல்ல என்று கூறினார். மேலும் அரசாங்கத்தில் ரொமேரோவின் நிலைப்பாட்டை விமர்சித்ததுடன் "போதைப்பொருள் கடத்தலின் வளர்ச்சிக்கு அவரே பொறுப்பு" என்றும் கூறினார். அதேநேரம், போதைப்பொருட்களுடன் கைது செய்யப்பட்ட மற்றொரு பொலிவியர், மொராலெஸின் சோசலிசத்துக்கான இயக்கக் கட்சியைச் சேர்ந்தவர் என்பது பின்னர் தெரியவந்தது.
# ஜெனின் அனெஸ்

## அரசியல் கருத்துக்கள்

### சிறைத்துறை சேவைகள்

2019ஆம் ஆண்டின் முற்பகுதியில், பெனி சிறையில் கற்பழிப்பு மற்றும் வன்முறைக்கு ஆளானவர்களிடம் காவலர்கள் தரப்பில் பேசிய பின்னர், சிறை வார்டன்கள் குறித்து விசாரணை நடத்த அரசாங்கத்திடம் அனெஸ் கோரிக்கை விடுத்தார்.
# ஜெனின் அனெஸ்

## அரசியல் கருத்துக்கள்

### சமயம்

இவர் கிறிஸ்தவ மதத்தைச் சேர்ந்தவராவார். இடைக்கால அதிபராக தன்னை அறிவித்தபோது தனது கையில் ஒரு பெரிய விவிலியத்தை வைத்திருந்தார்; இச்செயல், கத்தோலிக்க திருச்சபையுடன் அவநம்பிக்கையான வரலாற்றைக் கொண்டவரும் பழங்குடியின மத மரபுகளுக்கான ஆதரவை வெளிப்படுத்தியவருமான மொரலெஸ்க்கு விடுக்கப்பட்ட "வெளிப்படையான கண்டனம்" என்று *தி கார்டியன்* விவரித்தது. மொராலேஸ் அரசாங்கத்தின் கீழ், ஒரு வாக்கெடுப்பு மூலம் ஒரு புதிய அரசியலமைப்புஅங்கீகரிக்கப்பட்டது, இது கிறிஸ்தவத்திற்கு சமமான அந்தஸ்தை பிற மதங்களுக்கு அளித்தது. 2018ஆம் ஆண்டு நடந்த ஒரு கணக்கெடுப்பில் 70% பொலிவியர்கள் கத்தோலிக்கர்களாகவும், 17.2% பேர் ஏதோவொரு வடிவத்தின் புராட்டஸ்டன்ட்டாகவும் அடையாளம் காணப்பட்டுள்ளனர். 9.3% மத சார்பற்றவர்கள். அரசியல் ஆய்வாளர் கார்லோஸ் கோர்டோ அனெஸ் குறித்து கூறும்போது, "அவர் ஒரு விசுவாசி, ஆனால் அவர் தனது மதத்தை அரசியல் ரீதியாகப் பயன்படுத்தவில்லை, அதை வெளிப்படுத்துகிறார், அதைப் பின்பற்றி வாழ்கிறார்." என்றார்.
# ஜெனின் அனெஸ்

## அரசியல் கருத்துக்கள்

### வெனிசுலா

அனெஸ் பொறுப்பேற்ற 24 மணி நேரத்திற்குப் பிறகு, 2019 வெனிசுலா அதிபர் நெருக்கடியில் தனது நிலைப்பாட்டை தெரிவித்தார். வெனிசுலாவின் செயல் தலைவராக ஜுவான் குவய்தோவை ஏற்றுக்கொள்வதாக அறிவித்தார் அனெஸ் அரசாங்கம் வெனிசுலாவின் மதுரோ அரசாங்கத்துடனான அரச உறவுகளைத் துண்டித்ததுடன் அதன் தூதர்கள் நாட்டை விட்டு வெளியேற 72 மணி நேரம் அவகாசம் அளித்தது. பொலிவியாவிற்கான புதிய வெனிசுலா தூதரை நியமிக்க குவய்தோவிடம் அனெஸ் அழைப்பு விடுத்தார்,  
ஒரு மாதத்திற்குப் பிறகு, 2017ஆம் ஆண்டில் வெனிசுலா நெருக்கடிக்கான ஒரு வழியைக் கண்டுபிடிக்கும் நோக்கத்துடன் நிறுவப்பட்ட பிராந்திய முகாமான லிமா குழுமத்தில் பொலிவியா இணைவதாக அனெஸின் அரசாங்கம் அறிவித்தது. இது தொடர்பாக பொலிவிய வெளியுறவு அமைச்சகம் வெளியிட்ட அறிக்கையில், "வெனிசுலாவின் நெருக்கடிக்கு அமைதியான, ஜனநாயகம் மற்றும் அரசியலமைப்பு ரீதியிலான தீர்வுக்குப் பங்களிக்க வேண்டும் என்று பொலிவிய அரசு நம்புகிறது, இது வெனிசுலா மக்களால் வழிநடத்தப்பட வேண்டும்." என்று குறிப்பிட்டிருந்தது அதே மாதத்தில், அனெஸின் அரசாங்கம். 200 வெனிசுலா மக்களுக்கு "அரசியல் ஒழுங்கின் காரணங்களுக்காக, நிக்கோலஸ் மடுரோ அரசாங்கத்தால் ஊக்குவிக்கப்பட்ட அரசியல் துன்புறுத்தல்களுக்காக தங்கள் நாட்டை விட்டு வெளியேறிய 200 பேருக்கு" அடைக்கலம் தருவதாக அறிவித்தது.
# ஜெனின் அனெஸ்

## அரசியல் கருத்துக்கள்

### பெண்கள் மற்றும் குழந்தைகளுக்கு எதிரான வன்முறைக்கு எதிர்ப்பு

பிப்ரவரி 6, 2020 அன்று, பெண்கள் மற்றும் குழந்தைகளுக்கு எதிரான வன்முறைக்கு எதிரான போராட்டத்திற்கு ஆதரவாக சாண்டா குரூஸில் நடந்த அணிவகுப்பில் கலந்து கொள்ள பொலிவியா மக்களை அழைத்தார், இது பொலிவிய பத்திரிகைகளால் அதிகம் பேசப்பட்டது.  
அனைத்துலக பெண்கள் நாளான, மார்ச் 8, 2020 அன்று, பெண்களுக்கு எதிரான வன்முறைகளைக் கண்டித்து நடைபெற்ற போராட்டத்தில் பெண்கள் நலனுக்காக 100 மில்லியன் டாலர் முதலீட்டை அறிவித்தார், பொலிவியாவின் பெண் மற்றும் படுகொலைக்கு எதிரான போராட்ட ஆண்டாக 2020ஐ அறிவித்தார், "பெண்களைக் கொல்பவர்கள், வன்முறை செய்பவர்கள், அவமானப்படுத்துபவர்கள் மற்றும் கற்பழிப்பாளர்கள் ஆகியவர்களுக்கு நான் மிக மோசமான செய்தியாக உள்ளேன். ஏனென்றால் இந்த ஆக்கிரமிப்பாளர்களை ஒழிப்பதில் நான் சோர்வடைய மாட்டேன்" என்றார். .
# ஜெனின் அனெஸ்

## பழங்குடியினர் குறித்த பார்வை

பொலிவியாவின் மக்கள்தொகையில் ஏறக்குறைய 41% தங்களைப் பழங்குடியினராக அடையாளப்படுத்துகின்றனர் அவர்கள் பெரும்பாலும் பொலிவியாவில் தங்கள் சமூக நிலை காரணமாக வறுமை மற்றும் இன பின்னணி தொடர்பான பாகுபாடுகளை எதிர்கொள்கின்றனர், பொலிவியாவின் முதல் பழங்குடியின அதிபரான ஏவோ மொராலெஸின் 2006 தேர்தல் வெற்றியைத் தொடர்ந்து, பழங்குடி மக்களுக்கும் மற்றவர்களுக்கும் இடையிலான பாகுபாடு அதிகரித்தது. இதனால் பொலிவியாவின் அரசியல் போக்கு இடது-வலது அரசியலில் இருந்து பழங்குடி-நகர்ப்புற அரசியலுக்கு மாறியது.  
அதிபராவதற்கு முன்பு, தனது சமூக ஊடகங்களில் பழங்குடி மக்கள் தொடர்பாக அனெஸ் பதிவிட்ட கருத்துக்களை "இனவாதம்" என்று *கார்டியன்* பத்திரிக்கையும் "பழங்குடிக்கு எதிரானது" என்று மூலம் பிரான்ஸ் பத்திரிக்கை பிரஸ், 'கோபத்தைத் தூண்டுவது" என்று *நியூ யார்க் டைம்ஸ்* பத்திரிக்கையும் விவரித்தன. அனெஸ் தனது டுவிட்டர் பக்கத்தில், அய்மாரா மக்களின் புத்தாண்டு கொண்டாட்டத்தை "சாத்தானியம்" என்று அழைத்ததோடு, "கடவுளை மாற்ற யாராலும் முடியாது" என்றும், பழங்குடியின மக்கள் காலணிகளை அணிவதில் உண்மையானவர்கள் அல்ல என்றும் சுட்டிக்காட்டியுள்ளார். பின்னர் அவர் "நான் பதிவிடாத இரண்டு ட்வீட்களைப் பார்த்தேன், நாங்கள் ஏற்கனவே கூறியது பொய்யானது" என்றும் அவர் ஒருபோதும் "தவறான எண்ணம் கொண்ட" கருத்துக்களைத் தெரிவிக்கவில்லை என்றும் கூறினார். அனெஸின் அரசாங்கத்தில், விப்பாலாவைத் தவிர, பட்டுஜூவும் நாட்டு அடையாளங்களில் முக்கியமாகக் காட்டப்பட்டது. பட்டூஜூ என்பது பொலிவியாவின் கிழக்குப் பழங்குடி மக்களின் அடையாளமாகவும், பொலிவியாவின் மிகப்பெரிய நகரமான சாண்ட்டா குரூஸின் அடையாளமாகவும் உள்ளது. மேலும் இக்கொடி, டிப்னிஸ் போராட்டங்களின் போது மொரலெஸ்சின் பழங்குடி எதிர்ப்பாளர்களால் ஏற்றுக்கொள்ளப்பட்டதாகும். நவம்பர் 26, 2019 அன்று, பழங்குடியின மேம்பாட்டு நிதியத்தின் இயக்குநராக ரஃபேல் குயிஸ்பே பொறுப்பேற்ற போது பழங்குடியின சமூகத்தின் சார்பாளர்களால் பரிசளிக்கப்பட்ட ஒரு சிவப்பு போஞ்சோவை (சமூகத் தலைவர்கள் அணியும் ஒரு பாரம்பரிய ஏண்டியன் ஆடை) அனெஸ் அணிந்திருந்தார்.
# ஜெனின் அனெஸ்

## தனிப்பட்ட வாழ்க்கை

கொலம்பிய கன்சர்வேடிவ் கட்சியைச் சேர்ந்த கொலம்பிய அரசியல்வாதியான ஹெக்டர் ஹெர்னாண்டோ ஹின்காபிக் கார்வாஜல் என்பவரை அனெஸ் திருமணம் செய்து கொண்டார்.
# மேதில் தேவிகா

**மேதில் தேவிகா** (*Methil Devika*) என்பவர் ஒரு இந்திய நடன ஆராய்ச்சி அறிஞர், கல்வியாளர், கலைஞர் மற்றும் பாலக்காட்டைச் சேர்ந்த நடன இயக்குநர் ஆவார்.
# மேதில் தேவிகா

## ஆரம்ப கால வாழ்க்கை

மேதில் தேவிகா 1976 இல் துபாயில் பிறந்தார். அங்கு இவர் இந்திய உயர்நிலைப் பள்ளியில் பயின்றார். இவருக்கு ராதிகா பிள்ளை மற்றும் மேதில் ரேணுகா என்ற இரண்டு அக்காள்கள் உள்ளனர். எழுத்தாளர் மேதில் ராதாகிருஷ்ணன் இவரது தாய்மாமன், மற்றும் எழுத்தாளர் வி. கே. எனின் மனைவியான வேதவதி இவரது தாய்வழி அத்தை ஆவார். மெர்சி கல்லூரிக்குச் சென்றபின், பாலக்காட்டில் உள்ள அரசு விக்டோரியா கல்லூரியில் வணிகத்தில் இளங்கலை பட்டம் பெற்றார்.
# மேதில் தேவிகா

## கல்வி

மேலும் இவர் சென்னைப் பல்கலைக்கழகத்தில் முதுகலை வணிக மேலாண்மைப் பட்டத்தில் முதல் தரவரிசையும், ரவீந்திர பாரதி பல்கலைக்கழகத்தில் நிகழ்த்து கலைகளில் முதுகலை பட்டத்தை முதல் தரவரிசையோடு தங்கப் பதக்கக்கம் பெற்று முடித்தார். 2013 ஆம் ஆண்டு தமிழ்நாட்டின் பாரதிதாசன் பல்கலைக்கழகத்தில் மோகினியாட்டத்தில் முனைவர் பட்ட ஆய்வுப் படிப்பைபை முடித்தார். இவர் கேரள கலாமண்டலம் நிகர்நிலைப் பல்கலைக்கழகத்தில் ஆராய்ச்சித் துறையிலும் முதுகலை படிப்புத் துறையில் ( மோகினியாட்டம் / கதகளி / கூடியாட்டம் ) விரிவுரையாளராகவும் பணியாற்றியுள்ளார். கேரள கலாமண்டலம் நிகர்நிலைப் பல்கலைக்கழகத்தின் சர்வதேச மாணவர்கள் துறையின் தலைவராகவும் பணியாற்றியுள்ளார்.
# மேதில் தேவிகா

## தொழில்

மேதில் தேவிகா ஒரு கல்வியாளர், அறிஞர், கேரள பாரம்பரிய நடன வடிவமான மோகினியாட்டத்தின் ஆதரவாளர் ஆவார். அமெரிக்கா, ஐரோப்பா, ஆத்திரேலியா, சிங்கப்பூரின் எஸ்ப்ளானடே அரங்கு மற்றும் கேரள கவின் கலை சங்கம் மற்றும் உஸ்தாத் பிஸ்மில்லா கான் யுவ புரஸ்கார் இளைஞர் விழா போன்ற முக்கிய விழாக்களில் இவரது நடனநிகழ்ச்சிகள் நடத்தப்பட்டுள்ளன. இந்தியாவின் பல்வேறு பள்ளிகள் மற்றும் நிறுவனங்களிலும் வெளிநாடுகளில் உள்ள பல்கலைக்கழகங்களிலும் சொற்பொழிவு-செயல் விளக்கம் மற்றும் கட்டுரை சமர்பித்தல் போன்றவற்றை தேவிகா வழக்கியுள்ளார். தேவிகா தனது கலை மூலமாக மோகினியாட்டம் மற்றும் மலையாள இலக்கியம், இசை, கவிதைகளை வெளிநாடுகளில் பரப்பியுள்ளார். திருவனந்தபுரத்தில் 2017 ஆம் ஆண்டு ஐந்து நாள் நடந்த சிலாங்க நடன விழா போன்ற விழாக்களை இவர் தொகுத்தளித்துள்ளார்.  
*நாகா* நாடகத்தின் 2015 ஆம் ஆண்டய அரங்க தழுவலில் தனது கணவர் முகேஷ் மற்றும் இவரது சகோதரி சந்தியா ராஜேந்தன் ஆகியோருடன் தோன்றினார். இதை சுவீரன் இயக்கியுள்ளார். பின்னர் 2017 ஆம் ஆண்டில் சுமேஷ் லால் இயக்கிய ஹ்யூமன்ஸ் *ஆஃப் சம்வொன்* திரைப்படத்தில் அறிமுகமானார்.  
2018 ஆம் ஆண்டில், 11 ஆம் நூற்றாண்டு கவிஞரின் படைப்பு குறித்த இவரது விளக்கத்தின் அடிப்படையில், *சர்பதத்வம்* என்ற குறும் ஆவணப்படத்தில் இவர் தோன்றி *விளக்கத்தை வழங்கினார்* . இதில் இடம்பெற்ற பாடல் வரிகளுக்கு இசை அமைத்தார், நடனம் அமைத்து, நடனமாடினார். மேலும் இதன் இணை இயக்குனராகவும் இணை தயாரிப்பாளராகவும் பணியாற்றினார்.
# மேதில் தேவிகா

## தனிப்பட்ட வாழ்க்கை

தேவிகா 2002 இல் ராஜீவ் நாயரை மணந்து பெங்களூரில் குடியேறினார் தேவாங் பிறந்த உடனேயே விவாகரத்து பெற்ற தேவிகா பாலக்காடுக்கு இடம் பெயர்ந்தார். மேலும் பாலக்காட்டின் ராமநாதபுரத்தில் "ஸ்ரீபாத நாத்ய கலரி" என்ற ஒரு நடனப் பள்ளியைத் திறந்தார்.  
பிரபல மலையாள நடிகரான முகேஷை 2013 அக்டோபர் 24 அன்று திருமணம் செய்து கொண்டார்.
# மேதில் தேவிகா

## விருதுகள்

2010 ஆம் ஆண்டு மோகினியாட்டத்திற்காக மாநில விருதான கேரள சங்கீத நடக அகாதமி விருதையும், 2007 ஆம் ஆண்டு கேந்திர சங்க நாடக அகாதமியால் நிறுவப்பட்ட தேசிய விருதான உஸ்தாத் பிஸ்மில்லா கான் யுவ விருதையும் பெற்றார். 2010 இல் ஒடிசா அரசாங்கத்திடமிருந்து தேவதாசி தேசிய விருதையும் பெற்றார். . நடனக் கோட்பாடுகளில் தேர்ச்சி மற்றும் பயிற்சி பெற்றதற்காக மேற்கு வங்கத்திடம் நிரோட் பரன் விருதைப் பெற்றார்.
# பசந்தி பிஷ்டு

**பசந்தி பிஷ்டு** (பிறப்பு: 1953) என்பவர் இந்தியாவின் உத்தரகண்ட் மாநிலத்தின் நன்கு அறியப்பட்ட நாட்டுப்புற பாடகி ஆவார். இவர் உத்தரகண்டின் ஜாகர் நாட்டுப்புற வடிவத்தின் முதல் பெண் பாடகியாக புகழ் பெற்றவர். ஜாகர் நாட்டுப்புற பாடல் வடிவம் தெய்வங்களை துதிக்கும் வடிவமாகும். ஜாகர் வடிவம் பாரம்பரியமாக ஆண்களால் பாடப்பட்டது. எனினும் பசந்தி பிஷ்டு இந்த நடைமுறையை மாற்றினார். இன்று நன்கு அறியப்பட்ட இவரது குரல் பாரம்பரிய வடிவிலான ஜாகர் நாட்டுப்புற பாடலைப் பாதுகாக்க முயற்சிக்கிறது. பசாந்தி பிஷ்டுக்கு 2017 இல் பத்மஸ்ரீ விருது வழங்கப்பட்டது.
# பசந்தி பிஷ்டு

## வாழ்க்கை

பசந்தி பிஷ்டு 1953 ஆம் ஆண்டில் உத்தரகண்ட் மாநிலத்தின் சாமோலியில் உள்ள லுவானி கிராமத்தில் பிறந்தார். இவர் தனது 15 வயதில் ஒரு கணையெக்கி வீரரை மணந்தார். இல்லத்தரசியாக வாழ்வின் பெரும்பகுதியை கழித்த இவர்  தொழில்முறை பாடலை 40 வயதிற்கு பின்னர் பஞ்சாபின் ஜலந்தரில் தொடங்கினார்.  
இருப்பினும் பசந்தி சிறுவயதில் இருந்தே அவர் தனது தாயின் ஜாகர் பாடல்களைக் கேட்டு வளர்ந்ததாக கூறுகிறார்.  
"நான் எப்போதும் என் அம்மாவுடன் சேர்ந்து பாடினேன். அவர் வேலைகளைச் செய்யும்போது பாடினார். கிராமத்தில் நடந்த பல கண்காட்சிகள் மற்றும் திருவிழாக்கள் இந்த வகையான இசை மீதான என் அன்பை ஆழமாக்கின. ”  
- பசாந்தி பிஷ்டு  
பசாந்தி தனது கிராமத்திலிருந்து ஒரு மைல் தொலைவில் உள்ள உள்ளூர் கிராமப் பள்ளியில் 5 ஆம் வகுப்பு வரை படித்தார். ஆனால் மேல்நிலைப் பள்ளி தனது வீட்டிலிருந்து மேலும் தொலைவில் இருந்ததால் கல்வியை தொடர முடியவில்லை.
# பசந்தி பிஷ்டு

## இசை வாழ்க்கை

அதுவரை தனது குடும்பத்தினருடன் நேரம் செலவழித்த பசந்தியின் பணி வாழ்க்கை அவரது நாற்பது வயதுகளில் ஆரம்பமாகியது. பசந்தி தனது கணவருடன் ஜலந்தருக்குச் சென்ற பிறகு ஜலந்தரில் உள்ள பிரச்சீன் கலா கேந்திரத்தில் இசை கற்க ஆர்வம் கொண்டிருந்தார். அங்கு இளவயது மாணவர்களுடன் தாம் இசை கற்க வெட்கப்பட்டார். தனது மகளின் ஆசிரியரிடம் ஆர்மோனியம் வாசிக்க கற்கத் தொடங்கிய போது தொழில்முறை இசை பயிற்சிக்கு முதலடி எடுத்து வைத்தார். பின்னர் பஜனைகள், திரைப்படப் பாடல்கள் போன்றவற்றை மையமாகக் கொண்டு பொது நிகழ்ச்சிகளில் பாடத் தொடங்கினார். அவரது கணவர் ஓய்வு பெற்ற பிறகு பசாந்தி பிஷ்ட் டெஹ்ராடூனில் குடியேறினார். 1996 ஆம் ஆண்டில் நஜிபாபாத்தில் உள்ள அகில இந்திய வானொலி நிலையத்தில் சேர்ந்தார். இவர் ஆகாஷ்வானியின் முதல்தர கலைஞராவார்.  
பசந்தி அவருடைய குழந்தைப் பருவத்தில் தான் தாயிடம் இருந்தும், பிற கிராம பெரியவர்களிடம் இருந்தும் தாம் கற்றுணர்ந்த தெய்வத்தை துதி செய்யும் ஜாகர் எனும் நாட்டுப்புற பாடல் வடிவத்தை பாடத் தொடங்கினார். ஜாகரின் மறைந்த பல பாடல்களை அதே பழைய தாளங்களில் பாடினார். பசந்தி பிஷ்டின் குரல் வளம், பாடல் பாணி, தாளம் என்பன உத்தரகண்டின் பஹாடி பாடும் பாணிக்கு பொதுவானவை.
# பசந்தி பிஷ்டு

## தனிப்பட்ட வாழ்க்கை

இவரது கணவர் இந்திய இராணுவத்தில் பணியாற்றி ஓய்வு பெற்றார். இவரது மகன் இந்திய விமானப்படையில் பணி புரிகிறார்.
# பசந்தி பிஷ்டு

## விருதுகள்

அஹில்யா தேவி சம்மன் மத்திய பிரதேச அரசு (2016-2017)  
பத்மஸ்ரீ (2017)  
உத்தரகண்ட் அரசால் நாரி சக்தி தீலு ரவுத்தேலி
# டிவிஎஸ் ஜூப்பிட்டர்

**டி.வி.எஸ் ஜூப்பிட்டர்** என்பது இந்தியாவின் டி.வி.எஸ் மோட்டார் நிறுவனத்தால் செப்டம்பர் 2013 இல் அறிமுகம் செய்யப்பட்ட ஒரு ஸ்கூட்டர் ஆகும். டிவிஎஸ் நிறுவனம் இந்த ஸ்கூட்டரினை ஆண்களை கவரும் வகையில் வெளியிட்டது.
# டிவிஎஸ் ஜூப்பிட்டர்

## தொழில்நுட்பம் மற்றும் வசதிகள்

### எஞ்சின்

இது ஒரு சிலிண்டர், நான்கு ஸ்ட்ரோக், 110 சிசி எஞ்சின் மூலம் இயக்கப்படுகிறது. 7500 ஆர்பிஎம்மில் 5.88 &nbsp; kW (7.88 &nbsp; bhp) ஐ வழங்குகிறது. இந்தக் குதியுந்து 11.2 வினாடிகளில் மணிக்கு 0 முதல் 60 கிமீ வேகத்தை எடுக்கும். ஸ்கூட்டரில் ஒரு 'எக்கோனோமீட்டர்' உள்ளது. இது உற்பத்தியாளருக்கு ஒரு லிட்டர் பெட்ரோலில் 49 கி.மீ தூரத்தினை கடக்க உதவியது.
# டிவிஎஸ் ஜூப்பிட்டர்

## தொழில்நுட்பம் மற்றும் வசதிகள்

### மைலேஜ்

ஜூலை 2018 இல், டி.வி.எஸ் ஜூப்பிட்டர் 2.5 மில்லியன் யூனிட் விற்பனையைத் தாண்டி, இந்தியாவில் அதிக விற்பனையான இரண்டாவது ஸ்கூட்டராக ஆனது.
# டிவிஎஸ் ஜூப்பிட்டர்

## விருதுகள்

2014 ஆம் ஆண்டின் ஸ்கூட்டர் என டி.வி.எஸ் ஜூப்பிட்டர் ஸ்கூட்டரை என்.டி.டி.வி கார் & பைக் விருதுகள் பெயரிட்டன. இந்த வாகனம் பிபிசி டாப் கியர் இந்தியா மற்றும் பைக் இந்தியா ஆகியவற்றின் விருதுகளையும் வென்றது. ஆண்டின் ஸ்கூட்டர் என விருது பெற்றதால் இந்தியாவில் அதிக விருது பெற்ற ஸ்கூட்டராக அமைந்தது. உலக பிராண்ட் காங்கிரஸின் 5 வது சிஎம்ஓ ஆசியா விருதுகளில் பிராண்டிங் மற்றும் மார்க்கெட்டிங் துறையில் சிறந்து விளங்குவதற்கான விருதையும் இது வென்றது. டிவிஎஸ் ஜூப்பிட்டரை 18 மாதங்களில் 500,000 ஸ்கூட்டர்களை விற்பனை செய்தது.
# டிவிஎஸ் ஜூப்பிட்டர்

## சிறப்பு பதிப்பு

2015 ஆம் ஆண்டில், டி.வி.எஸ் மோட்டார் நிறுவனம் ஜூப்பிட்டர் புதிய வரையறுக்கப்பட்ட தொகுதி மாறுபாட்டை டி.வி.எஸ் ஜூபிட்டர் ஸ்கூட்டர்-ஆஃப்-இயர் சிறப்பு பதிப்பு என அழைத்தது. இது டி.வி.எஸ் ஜூப்பிட்டர் இந்தியாவில் 2014 ஆம் ஆண்டின் ஸ்கூட்டர் என பெயரிடப்பட்டதைக் கொண்டாடும் வகையில் உருவாக்கப்பட்டது.  
டி.வி.எஸ் ஜூப்பிட்டர் இசட்எக்ஸ், டி.வி.எஸ் ஜூபிடர் கிளாசிக் மற்றும் மிக சமீபத்திய டி.வி.எஸ் ஜூபிடர் கிராண்டே போன்ற பல மாடல்களை டி.வி.எஸ் வெற்றிகரமாக அறிமுகப்படுத்தியுள்ளது.
# நிர்மலா

**நிர்மலா** (Nirmala) என்பது துறவிகளின் சீக்கிய மரபாகும் . பாரம்பரிய நம்பிக்கைகளின்படி, 17 ஆம் நூற்றாண்டின் பிற்பகுதியில் குரு கோபிந்த் சிங் என்பவரால் நிர்மலா சீக்கிய பாரம்பரியம் நிறுவப்பட்டது. சமசுகிருதம் மற்றும் இந்து மத நூல்களைக் கற்க ஐந்து சீக்கியர்களை வாரணாசிக்கு அனுப்பியபோது இது அமைக்கப்பட்டது. டபிள்யு.எச். மெக்லியோட் என்பவரின் கூற்றுப்படி, இந்த நம்பிக்கை சந்தேகத்திற்குரிய வரலாற்றுத் தன்மை வாய்ந்தது. ஏனெனில் இதுபற்றி 19 ஆம் நூற்றாண்டுக்கு முன்னர் சீக்கிய இலக்கியங்களில் "அரிதாகவே குறிப்பிடப்பட்டுள்ளன".  
நிர்மலா சீக்கியர்கள் ஓச்சர் நிற ஆடைகளை (அல்லது குறைந்தது ஒரு பொருளை) அணிந்துகொண்டு (*கேஷ்* ) அவிழாத கூந்தலை வைத்திருப்பார்கள். இவர்கள் இந்து சந்நியாசிகளின் அதே பிறப்பு மற்றும் இறப்பு சடங்குகளை கடைபிடிக்கின்றனர். மேலும் அரித்துவாரில் *அகாரா* (தற்காப்பு அமைப்பு), மற்றும் பஞ்சாபில் (இந்தியா) பல *தேரர்கள்* உள்ளனர். கும்பமேளா ஊர்வலத்தில் இவர்களும் பங்கேற்று வருகின்றனர். இவர்கள் ஆரம்பகால தொண்டு நிறுவனர்களாக இருந்தனர். இவர்கள் சீக்கிய மதத்தை மக்களிடையே பரப்பி, சீக்கிய மதத்தின் வளர்ச்சிக்கு ஒரு முக்கிய பங்களிப்பை வழங்கினர். இவர்கள் பெரும்பாலும் 18 ஆம் நூற்றாண்டில் சீக்கிய கோவில்களில் (குருத்வாராக்கள்) தலைவர்களில் ஒருவராக பணியாற்றியுள்ளனர். நிர்மலர்கள் சீக்கிய இலக்கியங்களை வேதாந்த சொற்களில் விளக்குகிறார்கள். 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் முற்பகுதியிலும் சிங் சபா இயக்கத்தின் போது, இவர்கள் சீக்கியர்களின் தத் கல்சா பிரிவினரால் கண்டனம் செய்யப்பட்டனர். மேலும் சனாதன் சீக்கிய பிரிவினரால் ஆதரிக்கப்பட்டனர்.
# நிர்மலா

## தோற்றம்

நிர்மலர்களின் தோற்றம் நிச்சயமற்றது. குஷ்வந்த் சிங் மற்றும் பிற வரலாற்றாசிரியர்களின் கூற்றுப்படி, குரு கோபிந்த் சிங் காலத்தில், 17 ஆம் நூற்றாண்டின் கடைசி தசாப்தத்தில், சீக்கிய இலக்கியங்களில் இந்த பிரிவு முதலில் குறிப்பிடப்பட்டுள்ளது. *நிர்மல் பந்த் பர்திப்காவின்* கூற்றுப்படி, நிர்மலா பாரம்பரியம் சீக்கிய மதத்தின் ஆரம்ப வரலாற்றில் வேர்களைக் கொண்டுள்ளது. 19 ஆம் நூற்றாண்டில், சில நிர்மலா அறிஞர்கள் முதல் சீக்கிய குருவான குரு நானக் காலத்தை கண்டுபிடித்தனர். ஆனால் குஷ்வந்த் சிங் போன்ற சிலர் நிர்மலா பாரம்பரியம் கடைசி சீக்கிய குருவான கோபிந்த் சிங் அவர்களால் நிறுவப்பட்டது என்று கூறுகின்றனர்.  
நிர்மலர்களின் கூற்றுப்படி, 1686 ஆம் ஆண்டில், குரு கோபிந்த் சிங் சமசுகிருதம் மற்றும் மாரம்பரிய இந்து இலக்கியங்களைக் கற்க ஐந்து சீக்கியர்களை (பிர் சிங், காந்தா சிங், கரம் சிங், ராம் சிங் மற்றும் சாய்னா சிங் வாரணாசிக்கு அனுப்பினார். இது நிர்மலா பாரம்பரியத்தைத் தொடங்கியது. அவர்கள் ஆனந்த்பூருக்குத் திரும்பிய பிறகு, நிர்மலா ("தூய" அல்லது "ஆதரவற்ற" என்பதற்கு சமஸ்கிருதம்) என்ற தலைப்பால் கௌரவிக்கப்பட்டனர். நிர்மலர்கள் அம்ரித் தீட்சையை கல்சா பாரம்பரிய பாதைக்குள் கொண்டு சென்றனர்.  
19 ஆம் நூற்றாண்டின் பிற்பகுதியில் நிர்மலா அறிஞரும் தத் கல்சா ஆதரவாளருமான கியானி கியான் சிங் *என்பவரால் நிர்மல் பந்த் பர்திபிகாவில்* காணப்பட்ட மற்றொரு கணக்கின் படி, குரு கோபிந்த் சிங் 17 ஆம் நூற்றாண்டின் பிற்பகுதியில் பண்டிட் ரகுநாத் என்ற சமசுகிருத அறிஞரை சந்தித்தார். சீக்கியர்களுக்கு சமசுகிருதம் கற்பிக்கும்படி கேட்டார். இருப்பினும், சூத்திரர்களுக்கு சமசுகிருதம் கற்பிக்க விரும்பாததால் ரகுநாத் பணிவுடன் அதை செய்ய மறுத்துவிட்டார். எனவே குரு கோபிந்த் சிங் உயர் சாதி உடையணிந்த சில சீக்கியர்களை வாரணாசிக்கு அனுப்பினார். அங்கு அவர்கள் இந்திய இறையியல் மற்றும் தத்துவத்தின் திறமையான அறிஞர்களாக மாறினர். கியானி கியான் சிங்கின் பண்டிட் ரகுநாத் தொடர்பான கதை வரலாற்று புனைகதையாகும்.  
இந்த கணக்கின் வரலாற்றுத்தன்மை கேள்விக்குறியாகியுள்ளது, ஏனெனில் 19 ஆம் நூற்றாண்டுக்கு முன்னர் நிர்மலர்களைப் பற்றி மிகக் குறைவாகவே குறிப்பிடப்பட்டுள்ளது. பசௌரா சிங் மற்றும் லூயிஸ் ஈ பெனெக் ஆகியோர் நிர்மலர்கள் பின்னர் தோன்றியவர்கள் அல்லது உதாசிகளிடமிருந்து வந்திருக்கலாம் என்று கருதுகின்றனர். அவர்கள் சந்நியாசி வாழ்க்கை முறை, பிரம்மச்சரியம் மற்றும் சீக்கிய தத்துவத்தின் வேதாந்த விளக்கம் ஆகியவற்றில் ஒத்தவர்கள்.
# நிர்மலா

## வரலாறு

சீக்கிய பிரபுக்களிடமிருந்து, குறிப்பாக புல்கியன் மாநிலங்களின் ஆட்சியாளர்களிடமிருந்து கிடைத்த ஆதரவு, நிர்மலர்கள் ஒரு முக்கிய மத ஒழுங்காக மாற உதவியது.  
பாங்கி மிஸ்லின் சர்தார் காந்தா சிங் 13 கிராமங்களை ஜெய் சிங் நிர்மலாவுக்கு வழங்கினார். 1796 ஆம் ஆண்டில், மகாராஜா ரஞ்சித் சிங் நிஹால் சிங் நிர்மலாவுக்கு நிலத்திற்கான பத்திரத்தை வழங்கினார். இரண்டு சந்தர்ப்பங்களிலும், நிர்மலர்கள் அந்த சொத்துக்களை சந்தோக் தாஸின் உதாசி அகாராவுக்கு வழங்கினர்.
# நிர்மலா

## தத்துவம் மற்றும் நடைமுறைகள்

உதாசிகளைப் போலவே, நிர்மலர்களும் சீக்கிய குருக்களின் போதனைகளை வேதாந்தத்தின் சூழலில் விளக்குகிறார்கள்.  
இருப்பினும், உதாசிகளுடன் ஒப்பிடும்போது, நிர்மலர்கள் பிரதான கல்சா சீக்கியர்களுடன் நெருக்கமான உறவைப் பகிர்ந்துள்ளனர். பல முக்கிய நிர்மலா சாந்தர்கள் பஞ்சாபில் பிரதான சீக்கிய மதத்தைப் பரப்பினர். மேலும் சீக்கியர்களுக்கு பயிற்சியளிப்பதில் நிர்மலா அகாரர்கள் முக்கியப் பங்கு வகித்துள்ளனர். ஆனால் அகாலி இயக்கத்திற்குப் பிறகு, இந்துக்களிடமிருந்து முற்றிலும் மாறுபட்ட ஒரு சீக்கிய அடையாளத்தை உருவாக்க கல்சா முயற்சிப்பது கல்சா-நிர்மலா உறவை பலவீனப்படுத்தியது.
# நிர்மலா

## இடங்கள்

புல்கியன் மாநிலங்களின் ஆட்சியாளர்களின் மானியங்களுடன் நிறுவப்பட்ட காங்கலில் உள்ள நிர்மலா பஞ்சதி அகாரா, அனைத்து நிர்மலா வாழ்க்கையிலும் மிக உயர்ந்த அந்தஸ்தைக் கொண்டுள்ளது. பிற முக்கிய நிர்மலா மையங்கள் அரித்வார், அலகாபாத், உஜ்ஜைன், திரிம்பக், குருசேத்திரம் மற்றும் பாட்னாவில் அமைந்துள்ளன .
# நிர்மலா

## குறிப்பிடத்தக்க நிர்மலர்கள்

- காவி சந்தோக் சிங், (1787 - 1843), சூரஜ் பிரகாஷின் வரலாற்று எழுத்தாளர்
- கெய்னி கியான் சிங், (1822-1921), மிக முக்கியமான நிர்மலர்
- பண்டிட் தாரா சிங் (1822-1891), பஞ்சாபி மற்றும் சமசுகிருத அறிஞர்
- பல்பீர் சிங் சீக்வால், பிரபல சுற்றுச்சூழல் ஆர்வலர்.
# திரிம்பகம்

**திரிம்பகம்** (Trimbak) என்பது ஒரு நகரமாகும். நகராட்சி அமைப்பான இது இந்திய மாநிலமான மகாராட்டிராவில் நாசிக் மாவட்டத்தில் அமைந்துள்ளது. புகழ்பெற்ற திரிம்பகேஸ்வர் சிவன் கோயில் இங்கு அமைந்துள்ளது. இது பன்னிரண்டு சோதிர்லிங்கங்களில் ஒன்றாகும். இங்கு மகாராட்டிராவின் திரிம்பகேஸ்வரில் இந்து பரம்பரை பதிவேடுகள் வைக்கப்பட்டுள்ளன. புனித கோதாவரி ஆற்றின் தோற்றம் திரிம்பகத்திற்கு அருகில் உள்ளது.  
நாசிக் மாவட்டத்தில் சிம்மகஸ்த கும்ப மேளா முதலில் திரிம்பகத்தில் நடைபெற்றது. ஆனால் 1789 ஆம் ஆண்டு வைணவர்களுக்கும் சைவர்களுக்கும் இடையில் நடந்த மோதலுக்கு முன்னதாக, மராட்டிய பேஷ்வா கும்பமேளாவில் வைணவர்கள் குளிக்கும் இடத்தை நாசிக் நகரில் ராம்குண்டம் என்ற இடத்திற்கு மாற்றினார். திரியம்பகத்தை கும்பமேளாவின் சரியான இடமாக சைவர்கள் தொடர்ந்து கருதுகின்றனர்.
# திரிம்பகம்

## நிலவியல்

திரிம்பகம் 19.56 ° வடக்கிலும் 73.32 ° கிழக்கிலும் அமைந்துள்ளது. இது சராசரியாக 720 மீட்டர் உயரத்தில் உள்ளது. (2362 அடி).
# திரிம்பகம்

## புள்ளிவிவரங்கள்

2011 இந்திய மக்கள் தொகை கணக்கெடுப்பின்படி, திரிம்பகத்தின் மக்கள் தொகை 12,056 பேராகும். ஆண்கள் மக்கள் தொகையில் 51 சதவீதமும், பெண்கள் 49 சதவீதமும் இருக்கின்றனர். திரியம்பகம் சராசரியாக 89.61 சதவீதம் கல்வியறிவு விகிதத்தைக் கொண்டுள்ளது: ஆண் கல்வியறிவு 94.12 சதவீதமும், மற்றும் பெண் கல்வியறிவு 84.88 சதவீதமும் ஆகும். திரிம்பகத்தின், மக்கள் தொகையில் 11.10 சதவீதம் பேர் % 6 வயதுக்குட்பட்டவர்கள் ஆவார்.
# திரிம்பகம்

## வரலாறு

ஒரு நகரம் நிர்மானிக்கப்பட்டு, பின்னர் இது திரிம்பகேஸ்வர் என பிரபலமானது. பேஷ்வாக்களின் ஆட்சி காலத்தில் நானா சாகேப் பேஷ்வா திரிம்பகேஸ்வர் கோவிலைக் கட்டுமாறு அறிவுறுத்தியதுடன், திரிம்பகேஸ்வர் நகரத்தை உருவாக்கி அழகுபடுத்தினார்.  
**நீல மணி** - இங்கிருந்த ஒரு பெரிய நீல வைரத்திற்கு, நாசக் வைரம் என்று பெயரிடப்பட்டது. இது திரிம்பகேஸ்வர் கோயிலை அலங்கரித்தது. பாஜிராவ் பேஷ்வாவிலிருந்து இந்த வைரத்தை ஜே. பிரிக்ஸ் என்ற ஆங்கில கர்னல் எடுத்துச் சென்றதாக அறியப்படுகிறது. பின்னர், பிரிக்ஸ் வைரத்தை பிரான்சிஸ் ராவ்டன்-ஹேஸ்டிங்ஸுக்கு வழங்கினார். அது பின்னர் இங்கிலாந்து சென்றது.
# சேரா நடனம்

, காடுகளை எரித்தபின் எஞ்சியுள்ளவைகளை சுத்தம் செய்தல் என்ற (ஜம் நடவடிக்கை எனப்படும்) கடினமான செயல்பாடு முடிந்தபின், சாப்ச்சர் கட் திருவிழா நிகழ்த்தப்படும். அந்த சாப்ச்சர் கட் திருவிழாவில் சேரா நடனம்.]]
**சேரா நடனம்** (*Cheraw dance*) என்பது இந்தியாவின் மிசோரத்தில் நிகழ்த்தப்படும் ஒரு பாரம்பரிய கலாச்சார நடனம், பெரும்பாலும் தரையில் கிடைமட்டமாக வைக்கப்பட்டுள்ள ஒரு ஜோடி மூங்கில் தண்டுகளின் மேல் குறுக்காக மேலும் இரண்டு மூங்கில் வைக்கப்படும். ஆறு முதல் எட்டு பேர் வரை இந்த மூங்கில் கம்புகளைப் பிடித்துக் கொள்வர். ஆண் கலைஞர்கள் மூங்கில் கழிகளைக் கொண்டு ஒன்றுடன் ஒன்றைத் தட்டி சீராக தாள ஓசையை எழுப்புகிறார்கள்.அதே நேரத்தில் பெண் நடனக் கலைஞர்களின் குழுக்கள் மூங்கில் கழிகளின் உள்ளும் புறமும் தாளத்திற்கேற்ப நடனமாடுகின்றனர். இது மிசோரத்தில் மிகவும் பிரபலமான அழகான நடனம் ஆகும். மேலும் திருவிழாக் காலங்களில் அனைவரையும் ஈர்க்கும் மையமாகும். இதே போன்ற நடனங்கள் தூர கிழக்கு மற்றும் பிலிப்பைன்ஸிலும் காணப்படுகின்றன. 2010 ஆம் ஆண்டில், ஒரே நேரத்தில் அதிக எண்ணிக்கையிலான சேரா நடனக் கலைஞர்களின் நடனத்தால் கின்னஸ் உலக சாதனை படைக்கப்பட்டது.  
சேரா நடனம் மூங்கில் தண்டுகளைப் பயன்படுத்துவதன் மூலம் வகைப்படுத்தப்படுகிறது, அவை தரையில் குறுக்கு மற்றும் கிடைமட்ட வடிவங்களில் வைக்கப்படுகின்றன. ஆண் நடனக் கலைஞர்கள் இந்த மூங்கில் தண்டுகளை தாள துடிப்புகளில் நகர்த்தும்போது, பெண் நடனக் கலைஞர்கள் மூங்கில் தொகுதிகளுக்கு வெளியேயும் வெளியேயும் நுழைவதன் மூலம் நடனத்தை நிகழ்த்துகிறார்கள். மிசோரமின் பழமையான பாரம்பரிய நடனங்களில் ஒன்றாக அங்கீகரிக்கப்பட்ட சேரா நடனம் மிசோரத்தின் ஒவ்வொரு விழாவிலும் ஒரு ஒருங்கிணைந்தவொரு பகுதியாகவே மாறியுள்ளது.
# சேரா நடனம்

## வரலாறு

சேரா நடனம் கி.பி 1 ஆம் நூற்றாண்டின் முற்பகுதியில் தோன்றியதாக நம்பப்படுகிறது. இந்த நடனத்திற்கு நீண்ட மூங்கில் தண்டுகள் பயன்படுத்தப்படுகின்றன, எனவே பலர் இதை "மூங்கில் நடனம்" என்று அழைக்கிறார்கள். பண்டைய காலத்தில், சேரா நடனம் மக்கள் வாழ்வியல் சடங்குகளில் இடம்பெற்றிருந்தது. மகப்பேறின் பொழுது பிறந்த தனது இளங்குழந்தையை பூமியில் விட்டு இறந்த தாயின் ஆத்மாவுக்கு ஆறுதல் அளிப்பதற்காக, இந்த நடனம் நிகழ்த்தப்பட்டது இருப்பினும், பாரம்பரிய நம்பிக்கைகள் மாற்றமடைந்து, செராவ் நடனத்தின் அடிப்படை அமைப்பு கணிசமாக விரிவடைந்துள்ளது. உண்மையில் இந்த நடனம் பல்வேறு சந்தர்ப்பங்களிலும் மிசோரத்தின் மிசோ இன மக்களால் நிகழ்த்தப்படுகிறது.
# சேரா நடனம்

## வடிவம்

சேரா நடனக் கலைஞர்களால் நிகழ்த்தப்படும் பல்வேறு நடன இயக்கங்கள் இயற்கையிடமிருந்து ஈர்க்கப்பட்டவை . சேரா நடனத்தின் சில வெளிப்பாடுகள் மரங்களின் வேகத்தை ஒத்திருக்கின்றன, இன்னும் சில பறவைகள் பறப்பதையும் பழுத்த நெல் அறுவடை செய்வதையும் குறிக்கின்றன. சேரா நடனம் நிச்சயமாக மிசோரம் கலாச்சாரத்தின் மிகவும் மயக்குரு வடிவம் என்பதை மறுப்பதற்கில்லை. இரண்டு தளங்களாகப் வைக்கப்பட்டிருக்கும் மூங்கில்கள்ள் ஆண் நடனக் கலைஞர்களால் ஒரு குறிப்பிட்ட தாளத் துடிப்புடன் உருவாக்கப்படுகிறது. சரியான நேர உணர்வைக் கொண்ட பெண்கள், குறுக்கு மற்றும் கிடைமட்டமாக போடப்பட்ட மூங்கில் தண்டுகளுக்கு வெளியேயும் உள்ளேயும் நுழைந்து அழகாக நடனமாடுகிறார்கள். உள்ளேயும் வெளியேயும் மறி மாறி நடனமாடுவதன் மூலம் நடனக் கலைஞர்கள் நகர்கின்றனர், இருபுறமும் நேருக்கு நேர் அமர்ந்திருக்கும் மக்கள் மூங்கில்களில் தாள துடிப்புகளளை உருவாக்குகிறார்கள். கிடைமட்டமாக வைக்கப்பட்டுள்ள மூங்கில், அடித்தளமாக அமைக்கப்படுகிறது அதன் இரு முனைப்பக்கங்களிலும் இரு முங்கில்களால் ஒன்றுக்கொன்று தட்டும்போது, நடனத்தின் தாளத்தை உருவாக்கும் ஒலியை அவை ஏற்படுத்துகின்றன. இது நடனத்தின் அடுத்த அசைவுக்கான நேரத்தையும் குறிக்கிறது. நடனக் கலைஞர்கள் மூங்கில் கழிகளுக்கு உள்ளேயும் வெளியேயும் தாளத்திற்கேற்ப நுழைகிறார்கள், அதே நேரத்தில் தங்கள் கைகளை ஒரு ஊஞ்சல் வடிவில் அசைத்துக் கொண்டே அழகாகவும் கலையுணர்வுடனும் நடனமாடுகிறார்கள்.
# சேரா நடனம்

## நவீனம்

சேராவின் பிற்கால நடைமுறையில் பாரம்பரியமற்ற ஆடைகள் அணியடுகின்றன மேலும், துருத்தி, மாண்டலின், கிதார் ஆகிய நவீன இசைக்கருவிகள் இசைக்கப்படுகின்றன .